**NATJEČAJNA DOKUMENTACIJA ZA LICITACIJU RASHODOVANOG BOLNIČKOG VOZILA**

1. REFERENTNI BROJ POZIVA ZA JAVNU PRODAJU VOZILA NEPOSREDNOM POGODBOM:

 01-437/2-21

2. MJESTO I VRIJEME PRODAJE ROBE

Prikupljanje pisanih ponuda održat će se zaključno s 31. ožujkom 2021.

Javno otvaranje i čitanje pristiglih ponuda izvršit će se dana 1. travnja 2021. u 10.00 sati, u prostorijama ravnateljstva Psihijatrijske bolnice Ugljan.

 PRIKUPLJANJE PISANIH PONUDA

 3. VRSTA ROBE IZLOŽENA NA NEPOSREDNU POGODBU I PROCIJENJENA VRIJEDNOST

Vozilo: Mercedes 280 (zatvoreni, za medicinske potrebe)

Motor: 2799 ccm / 150 kW , benzin

Godina proizvodnje: 2006.

Broj šasije: WDB2106631A736103

Napomena: Vozilo nije registrirano, nije u voznom stanju, prodaje se za dijelove.

Početna cijena: 1500,00 kn

Prikupljanje pisanih ponuda provodi se po modelu „viđeno, kupljeno, bez garancije“ uz obvezu kupca da ishodi potrebne dozvole i druge isprave.

Razgledavanje vozila moguće je dana do 31.ožujka 2021. uz prethodnu najavu na telefon: 098 7880 80 Nenad Tomić.

Porez na stjecanje ili bilo kakve druge pristojbe plaća kupac.

4. UVJETI SUDJELOVANJA ZA PRIKUPLJANJE PISANIH PONUDA NA NEPOSREDNU POGODBU

U prikupljanju pisanih ponuda mogu sudjelovati PRAVNE i FIZIČKE OSOBE pod uvjetom da predaju svoju pisanu ponudu do 31.ožujka 2021.

5. POSTUPAK PRIKUPLJANJA PISANIH PONUDA

Javnim pozivom za prikupljanje pisanih ponuda roba se prodaje ponuditelju koji je putem davanja pisane ponude ponudio najvišu cijenu u skladu s uvjetima sadržanim u oglasu s javnim pozivom za prikupljanje pisanih ponuda.

Ponuda se podnosi u pisanom obliku u izvorniku, u zapečaćenim omotnicama s napomenom: „Ne otvaraj – za Javni poziv za prikupljanje pisanih ponuda za licitaciju vozila broj: 01-437/3-21“ , na adresu Psihijatrijska bolnica Ugljan, Otočkih dragovoljaca 42, 23 275 Ugljan.

Ponuda mora sadržavati sljedeće podatke:

1. podatke o podnositelju ponude (naziv, adresa, OIB, ime i prezime te telefonski broj ovlaštene osobe),

2. oznaku identifikacijske isprave za određenje osobe ponuditelja,

3. visinu ponuđene cijene,

4. popis priloga uz ponudu

5. potpis ponuditelja.

Uz ponudu moraju biti priložene sve isprave kojima ponuditelj dokazuje ispunjavanje uvjeta iz oglasa, i to:

1. presliku identifikacijske isprave ponuditelja,

2. punomoć za zastupanje, ukoliko ponudu podnosi ovlašteni opunomoćenik,

3. izjavu o prihvaćanju svih uvjeta iz oglasa (izjava u slobodnoj formi).

Rok za podnošenje ponuda je 31. ožujka 2021., a ponude pristigle nakon tog datuma neće se uvažiti.

Ponude se evidentiraju prema redoslijedu zaprimanja na način da se na omotnicama zaprimljenih ponuda naznačuje: redni broj, datum i vrijeme primitka, te se po istom redoslijedu upisuju u odgovarajući upisnik.

Ponuda pristigla nakon isteka roka za dostavu ponuda obilježava se kao ponuda pristigla s zakašnjenjem. Ponude se do otvaranja pohranjuju prema uputi Povjerenstva tako da nisu dostupne neovlaštenim osobama.

O provedbi postupka nadmetanja Povjerenstvo vodi zapisnik u koji unosi sve podatke o načinu i tijeku nadmetanja.

Povjerenstvo postupak nadmetanja provodi otvaranjem i javnim čitanjem dostavljenih ponuda na mjestu i u vrijeme objavljeno u oglasu, uz mogućnost prisutstva ponuditelja koji su dali ponudu, osobno ili putem ovlaštenog zastupnika.

Ponuda koja nije podnijeta sukladno članku 112. Pravilnika (NN 1/19) ovog Pravilnika neće se uzeti u obzir pri odabiru ponude i smatrat će se da nije niti podnesena.

Ponuditelji imaju pravo izjavljivati prigovore na tijek nadmetanja zaključno do završetka postupka odabira ponuda. O prigovorima se Povjerenstvo izjašnjava odmah i to unosi u zapisnik.

Povjerenstvo vrši odabir ponuda između ponuda koje ispunjavaju sve uvjete iz oglasa i javno objavljuje da je odabrana ona ponuda koja sadrži najvišu ponuđenu cijenu, koju odluku unosi u zapisnik.

Ako je dostavljeno više ponuda s istom najvišom ponuđenom cijenom, Povjerenstvo će provesti dopunsko usmeno nadmetanje s davateljima tih ponuda, neovisno da li su osobno prisutni ili se njihovo sudjelovanje može provesti na način da se telefonskim putem u nadmetanje uključi ovlaštena osoba prema podacima iz članka 112. st.2.toč.1. Pravilnika (NN 1/19).